APSTIPRINĀTS  
Iepirkuma komisijas

2018.gada 23.marta sēdē,   
protokols Nr.1

**atklāta konkursa**

**“Pieaugušo izglītības projekta**

**integrētās komunikācijas kampaņas**

**izstrāde un īstenošana”**

**Nolikums**

Iepirkuma identifikācijas numurs

**VIAA 2018/25\_ESF**

Rīgā

1. **VISPĀRĪGĀ INFORMĀCIJ****A**

## Iepirkuma identifikācijas numurs ir VIAA 2018/25\_ESF.

* 1. Piemērojamā iepirkuma procedūra – atklāts konkurss, saskaņā ar Publisko iepirkumu likuma (turpmāk - PIL) 8.panta pirmās daļas 1.punktu.

## **Pasūtītājs**

Valsts izglītības attīstības aģentūra  
Juridiskā adrese - Rīga, Vaļņu iela 1, LV-1050

Nodokļu maksātāja reģ.nr. 90001800413  
Konts LV38TREL21502030920B  
Valsts kase

TRELLV22

Atklātu konkursu “Pieaugušo izglītības projekta integrētās komunikācijas kampaņas izstrāde un īstenošana” (turpmāk – atklāts konkurss) organizē Valsts izglītības attīstības aģentūras Profesionālās izglītības projektu departaments (faktiskā adrese: Zigfrīda Annas Meierovica bulvāris 16-1 (5.stāvs), Rīga, LV - 1050).

* + 1. Kontaktpersonas:
       1. par atklāta konkursa norisi: Profesionālās izglītības projektu departamenta Pieaugušo izglītības pārvaldības nodaļas projektu vadītāja Agnese Rone, tālr. 67854760, elektroniskā pasta adrese: [agnese.rone@viaa.gov.lv](mailto:agnese.rone@viaa.gov.lv) un
       2. par Tehnisko specifikāciju: Komunikācijas un programmu publicitātes nodaļas Vecākā informācijas speciāliste Zane Birka, tālr. 67785462, elektroniskā pasta adrese: [zane.birka@viaa.gov.lv](mailto:zane.birka@viaa.gov.lv).

## **Iepirkuma priekšmets**

* + 1. Iepirkuma priekšmets nav sadalīts daļās.
    2. Iepirkuma priekšmets ir integrētās komunikācijas kampaņas izstrāde un īstenošana ar mērķi informēt un uzrunāt projekta “Nodarbināto personu profesionālās kompetences pilnveide” mērķa auditoriju(turpmāk – Pakalpojums) saskaņā ar Tehniskajā specifikācijā noteiktajām prasībām (turpmāk – Tehniskā specifikācija) Eiropas Savienības fondu darbības programmas “Izaugsme un nodarbinātība” 8.4.1.specifiskā atbalsta mērķa “Pilnveidot nodarbināto personu profesionālo kompetenci” Eiropas Sociālā fonda projekta “Nodarbināto personu profesionālās kompetences pilnveide” (vienošanās Nr. 8.4.1.0/16/I/001)īstenošanas ietvaros.
    3. CPV kodi: 79416000-3 (Sabiedrisko attiecību pakalpojumi); 79341400-0 (Reklāmas kampaņu pakalpojumi).
    4. Pretendents nevar iesniegt piedāvājuma variantus.

## **Informācija par iepirkumu**

* + 1. Informācija par iepirkumu un iepirkuma dokumentācija ir brīvi pieejama elektroniskā veidā Pasūtītāja mājaslapā internetā, <http://viaa.gov.lv/lat/viaa/valsts_iepirkumi/>. Ar iepirkuma dokumentāciju iespējams iepazīties arī Pasūtītāja telpās Rīgā, Zigfrīda Annas Meierovica bulvārī 16-1, 4.stāva 1.kabinetā, sākot ar iepirkuma izsludināšanas brīdi. Ja ieinteresētais piegādātājs pieprasa izsniegt iepirkuma dokumentus drukātā veidā, Pasūtītājs tos izsniedz ieinteresētajam piegādātājam (bez maksas) triju darbdienu laikā pēc tam, kad saņemts šo dokumentu pieprasījums, ievērojot nosacījumu, ka dokumentu pieprasījums iesniegts laikus pirms piedāvājumu iesniegšanas termiņa.
    2. Iepirkuma procedūras, informācijas apmaiņas, līguma izpildes darba valoda ir latviešu valoda.
    3. Visi jautājumi par iepirkumu adresējami attiecīgi atklāta konkursa nolikuma 1.3.1. punktā minētajām kontaktpersonām. Ja piegādātājs ir laikus pieprasījis papildu informāciju par iepirkuma procedūras dokumentos iekļautajām prasībām, pasūtītājs to sniedz piecu darbdienu laikā, bet ne vēlāk kā sešas dienas pirms piedāvājumu iesniegšanas termiņa beigām. Papildu informāciju pasūtītājs nosūta piegādātājam, kas uzdevis jautājumu, un vienlaikus ievieto Pasūtītāja mājaslapā internetā, <http://www.viaa.gov.lv/lat/viaa/valsts_iepirkumi/>pie attiecīgā iepirkuma dokumentācijas, norādot arī uzdoto jautājumu.

## **Līguma izpildes termiņš, paredzamā līgumcena un izpildes vieta**

* + 1. Plānotais iepirkuma līguma izpildes termiņš ir no iepirkuma līguma noslēgšanas dienas līdz saistību pilnīgai izpildei, bet ne vēlāk kā līdz 2019. gada 31. maijam.
    2. Paredzamā līguma cena nepārsniedz 41 322.31 EUR (četrdesmit viens tūkstotis trīs simti divdesmit divi *euro* un trīsdesmit viens cents) bez pievienotās vērtības nodokļa (turpmāk - PVN).
    3. Ja Pretendenta piedāvātā cena pārsniegs atklāta konkursa nolikuma 1.6.2.punktā noteikto maksimālo paredzamo līgumcenu, piedāvājums tiks atzīts par neatbilstošu un tālāk netiks vērtēts.
    4. Paredzētā informatīvā kampaņa aptver visu Latvijas Republikas teritoriju. Ar līgumu izpildi saistītā dokumentācija būs jāiesniedz Pasūtītāja faktiskajā adresē: Vaļņu ielā 3, Rīga, LV – 1050 vai Z.A. Meierovica bulvārī 16-1, Rīga, LV - 1050 (atbilstoši pasūtītāja norādījumiem).

# **PIEDĀVĀJUMU IESNIEGŠANAS VIETA, LAIKS UN KĀRTĪBA**

* 1. Pretendenti piedāvājumus var iesniegt līdz **2018. gada 18. aprīļa plkst. 11:00 VIAA lietvedībā Vaļņu ielā - 1, 5.stāvā**, **Rīgā,** darba laikā no plkst. 8.30 līdz plkst.17.00 (2018.gada 18.aprīlī līdz plkst.11:00), iesniedzot personīgi vai sūtot pa pastu. Pasta sūtījumam jābūt nogādātam šajā punktā norādītajā adresē līdz augstākminētajam termiņam.
  2. Piedāvājums, kas iesniegts pēc 2.1.punktā minētā termiņa, netiks izskatīts un neatvērts tiks atgriezts atpakaļ tā iesniedzējam.
  3. Pretendents var atsaukt vai grozīt savu piedāvājumu līdz atklāta konkursa nolikuma 2.1.punktā noteiktajam piedāvājumu iesniegšanas termiņa beigām, nosūtot atsaukumu vai piedāvājumu grozījumus pa pastu šādā adresē: **Vaļņu ielā – 1**, **Rīgā, LV-1050.** Piedāvājuma atsaukums vai grozījumi jāiesniedz rakstiski, aizzīmogotā aploksnē, to noformējot atbilstoši atklāta konkursa nolikuma 3.3.punkta prasībām, papildus uz aploksnes norādot – “ATSAUKUMS” vai “GROZĪJUMI”. Piedāvājuma atsaukšanai ir bezierunu raksturs un tā izslēdz pretendentu no tālākas līdzdalības iepirkumā. Piedāvājuma grozīšanas gadījumā pretendents iesniedz jaunu piedāvājumu. Par piedāvājuma iesniegšanas laiku tiks uzskatīts brīdis, kad iesniegti attiecīgā piedāvājuma pēdējie grozījumi.
  4. Pēc piedāvājumu iesniegšanas termiņa beigām pretendents nevar grozīt savu piedāvājumu.
  5. Piedāvājumu atvēršana notiks **2018.gada 18.aprīlī plkst.11:00 VIAA telpās, Rīgā, Zigfrīda Annas Meierovica bulvārī 16-1 (ieeja no Basteja pasāžas), 5.stāva zālē**, atklātā sanāksmē.
  6. Piedāvājumu atvēršanā var piedalīties visas ieinteresētās personas.

# **PIEDĀVĀJUMA NOFORMĒJUMS**

* 1. Pretendents papīra formātā iesniedz piedāvājuma oriģinālu, kurš sastāv no:
     1. Pretendenta atlases dokumentiem;
     2. Tehniskā piedāvājuma;
     3. Finanšu piedāvājuma.
  2. Tehnisko piedāvājumu pretendents iesniedz arī elektroniskā versijā (CD/DVD, USB zibatmiņa vai citā pārvietojamā datu nesējā) kā PDF vai MS Word failu. Atsevišķas tehniskā piedāvājuma sastāvdaļas, ja nepieciešams, var atspoguļot arī citos failu formātos, piemēram, MS Excel, JPEG vai citos plaši lietotos datorprogrammu formātos.
  3. Piedāvājumu pretendents iesniedz aizlīmētā, necaurspīdīgā aploksnē, uz kuras norāda:

|  |
| --- |
| Valsts izglītības attīstības aģentūrai  Vaļņu ielā - 1, 5.stāvā, Rīgā, LV-1050  *pretendenta nosaukums, juridiskā adrese un tālrunis*  piedāvājums atklātā konkursā  **“Pieaugušo izglītības projekta**  **integrētās komunikācijas kampaņas izstrāde un īstenošana”**  VIAA 2018/25\_ESF  **Neatvērt pirms piedāvājuma iesniegšanas termiņa beigām**  **2018.gada 18.aprīļa plkst.11:00.** |

* 1. Piedāvājumam jābūt noformētam atbilstoši Dokumentu juridiskā spēka likuma un Ministru kabineta 2010.gada 28.septembra noteikumu Nr.916 „Dokumentu izstrādāšanas un noformēšanas kārtība” prasībām, tai skaitā, piedāvājuma lapām jābūt sanumurētām un caurauklotām/cauršūtām kopā tā, lai tās nebūtu iespējams atdalīt, nesabojājot.
  2. Piedāvājumā iekļautajiem dokumentiem jābūt skaidri salasāmiem, bez dzēsumiem, labojumiem un svītrojumiem vai citām īpatnībām.
  3. Piedāvājumu sagatavo latviešu valodā. Kvalifikāciju apliecinošus dokumentus (piemēram, sertifikātus) var iesniegt citā valodā. Citā valodā sagatavotajiem piedāvājuma dokumentiem jāpievieno pretendenta pārstāvēt tiesīgās personas vai pilnvarotās personas (pievienojot pilnvaru) apliecināts tulkojums latviešu valodā saskaņā ar Ministru kabineta 2000.gada 22.augusta noteikumu Nr.291 “Kārtība, kādā apliecināmi dokumentu tulkojumi valsts valodā” prasībām.
  4. Piedāvājumu paraksta pretendenta pārstāvis ar paraksta tiesībām vai tā pilnvarota persona.
  5. Iesniedzot piedāvājumu, pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums ir cauršūts vai caurauklots. Ja iepirkuma komisijai rodas šaubas par iesniegtā dokumenta kopijas autentiskumu, tā pieprasa, lai pretendents uzrāda dokumenta oriģinālu vai iesniedz apliecinātu dokumenta kopiju.
  6. Iesniedzot piedāvājumu, pretendents pilnībā piekrīt visiem atklāta konkursa nolikuma nosacījumiem.
  7. Iesniegtie piedāvājumi, kas iesniegti līdz piedāvājuma iesniegšanas termiņa beigām, netiek atdoti atpakaļ pretendentiem.
  8. Informācijas apmaiņa starp pasūtītāju un pretendentu notiek rakstveidā – pa pastu, pa faksu vai elektroniski.
  9. Pretendents, iesniedzot piedāvājumu, norāda tās piedāvājuma daļas, kuras satur komercnoslēpumu. Ja piedāvājums vai kāda tā daļa satur komercnoslēpumu, pretendents norāda, kura informācija ir komercnoslēpums un kāds ir šāda statusa tiesiskais pamats. Pretendents nevar prasīt ievērot komercnoslēpumu uz tādu informāciju, kas ir vispārpieejama saskaņā ar normatīvajiem aktiem.

# **PRASĪBAS PRETENDENTIEM**

* 1. Pretendentam jābūt reģistrētam atbilstoši attiecīgās valsts normatīvo aktu prasībām (ja reģistrēšanos paredz attiecīgās valsts normatīvo aktu regulējums).
  2. Pretendents iepriekšējo 3(trīs) gadu laikā (2015., 2016., 2017. un 2018.gadā līdz piedāvājumu iesniegšanas termiņa beigām) ir veicis vismaz 3 (trīs) komunikācijas kampaņu īstenošanu (kampaņām jābūt pabeigtām[[1]](#footnote-1)).
  3. Pretendents pakalpojuma sniegšanai nodrošina vismaz šāda personāla piesaisti:
     + 1. **Projekta vadītājs**, kurš atbilst vismaz šādiem kritērijiem:
          1. Iepriekšējo 3 (trīs) gadu laikā (2015., 2016., 2017. un 2018. gadā līdz piedāvājumu iesniegšanas termiņa beigām) iegūta pieredze vismaz 3 (trīs) komunikācijas kampaņu (kampaņām jābūt pabeigtām)[[2]](#footnote-2) vadīšanā, kur katras komunikācijas kampaņas realizācijas budžets ir ne mazāk kā 30 000.00 (trīsdesmit tūkstoši *euro* nulle *centi*) bez PVN un, kas atbilst šādam kritērijam:

Iepirkuma priekšmetam līdzvērtīga aktivitāšu daudzveidība, t.i., komunikācijas kampaņas ietvaros projekta vadītāja vadībā ir jābūt veiktām vismaz 4 (četrām) no zemāk norādītajām aktivitātēm:

* + - * + īstenotas sabiedrisko attiecību aktivitātes;
        + īstenotas digitālās komunikācijas aktivitātes,
        + īstenotas sociālo mediju komunikācijas aktivitātes;
        + īstenotas tradicionālās reklāmas aktivitātes;
        + izstrādāti informatīvie materiāli.
      1. **Sabiedrisko attiecību speciālists,** kurš atbilst vismaz šādiem kritērijiem:
         1. Iepriekšējo 3 (trīs) gadu laikā (2015., 2016., 2017. un 2018. gadā līdz piedāvājuma iesniegšanas termiņa beigām) iegūta pieredze, darbojoties vismaz 3 (trīs) komunikācijas kampaņās (kampaņām jābūt pabeigtām)[[3]](#footnote-3), kur katras komunikācijas kampaņas realizācijas budžets ir ne mazāk kā 30 000.00 (trīsdesmit tūkstoši *euro* nulle *centi*) bez PVN un kuru laikā kampaņām nodrošinātas sabiedriskās attiecības – sagatavotas preses relīzes un īstenotas proaktīvās mediju attiecības (mērķtiecīga bezmaksas publikāciju virzīšana medijos). Pieredze tiek apliecināta atklāta konkursa nolikuma 3.pielikumā norādītajā formā:

Aprakstot komunikācijas kampaņas un to laikā īstenotās mediju attiecības – preses relīzes un proaktīvās mediju attiecības.

Piedāvājumā iekļaujot aprakstīto komunikācijas kampaņu ietvaros īstenoto mediju attiecību apliecinājumus, no kurām 2 (divas) ir bezmaksas publikāciju kopijas un 1 (viena) ir preses relīze (kopā 3 publikāciju kopijas jeb apliecinājumi). Iesniegtās publikācijas var būt īstenotas vienas aprakstītās kampaņas ietvaros vai vairāku aprakstīto kampaņu ietvaros.

* + - 1. **Grafiskais dizaineris**, kurš atbilst vismaz šādiem kritērijiem:
         1. Iepriekšējo 3 (trīs) gadu laikā (2015., 2016., 2017. un 2018. gadā līdz piedāvājuma iesniegšanas termiņa beigām) iegūta pieredze, darbojoties vismaz 3 (trīs) komunikācijas kampaņās (kampaņām jābūt pabeigtām)[[4]](#footnote-4),kur katras komunikācijas kampaņas realizācijas budžets ir ne mazāk kā 30 000.00 (trīsdesmit tūkstoši *euro* nulle *centi*) bez PVN un kuru laikā kampaņām nodrošināta vizuālā noformējuma izstrāde - galvenie vizuālie elementi un detalizētu kampaņas materiālu izstrāde. Pieredze tiek apliecināta atklāta konkursa nolikuma 3.pielikumā norādītajā formā:

Aprakstot komunikācijas kampaņas un to laikā izstrādāto vizuālo noformējumu, kā arī precizējot tā apmēru – galvenie vizuālie elementiun izstrādāto kampaņas materiālu uzskaite.

Piedāvājumā iekļaujot aprakstīto komunikācijas kampaņu ietvaros izstrādāto vizuālo elementu un izstrādāto materiālu apliecinājumus – izdrukas ar galvenajiem vizuālajiem elementiem un izstrādāto materiālu paraugiem 3 (trīs) dažādām komunikācijas kampaņām (kopā 3 dažādu kampaņu vizuālo elementu apliecinājumi).

* 1. Pretendenta gada vidējais finanšu apgrozījums iepriekšējos 3 (trīs) finanšu gados[[5]](#footnote-5)ir vismaz 60 000,00 EUR *(sešdesmit tūkstoši eiro un nulle centi).* Pretendenta, kas dibināts vēlāk, gada vidējais finanšu apgrozījums tā darbības periodā ir vismaz 60 000,00 EUR *(sešdesmit tūkstoši eiro un nulle centi)*.Ja Pretendents ir piegādātāju apvienība, tad kopējais visu piegādātāju apvienības dalībnieku gada vidējais finanšu apgrozījums iepriekšējos 3 (trīs) finanšu gados ir vismaz 60 000,00 EUR *(sešdesmit tūkstoši eiro un nulle centi).*
  2. Viens un tas pats pretendenta piesaistītais speciālists pakalpojuma izpildes ietvaros nevar pildīt visas trīs vai divas no 4.3.1.1., 4.3.1.2., un 4.3.1.3.punktā minētajām personāla lomām.
  3. Pretendents pakalpojuma izpildei var piesaistīt nepieciešamo papildu personālu.
  4. Līguma darbības laikā līguma grozījuma veicami iepirkuma līgumā un Publisko iepirkumu likuma 61.pantā noteiktajos gadījumos un kārtībā.
  5. Pretendenti, kuri apvienojušies piegādātāju apvienībās un iesnieguši kopīgu piedāvājumu, visi kopā ir uzskatāmi par 1 (vienu) pretendentu, tādējādi nolikumā noteiktās prasības ir izpildāmas visiem piegādātāju apvienības dalībniekiem (personālsabiedrības dalībniekiem) kopā.
  6. Pretendents savā piedāvājumā norāda visus tos apakšuzņēmējus, kuru sniedzamo pakalpojumu vērtība ir 10 (desmit) procenti no kopējās iepirkuma līguma vērtības vai lielāka[[6]](#footnote-6), un katram šādam apakšuzņēmējam izpildei nododamo pakalpojuma līguma daļu.
  7. Ja pretendentam atklāta konkursa nolikuma prasību izpildei, tajā skaitā, tehniskās specifikācijas vai iepirkuma līguma prasību izpildei nepieciešams balstīties uz citu personu iespējām, piedāvājumam pievieno šo personu apliecinājumus vai vienošanos ar tiem par nepieciešamo resursu nodošanu pretendenta rīcībā.

1. **IESNIEDZAMIE DOKUMENTI UN PĀRBAUDĀMIE FAKTI**
   1. **Pretendenta atlases dokumenti:**
      1. Iesniegums par piedalīšanos iepirkuma procedūrā (1.pielikuma veidne).
      2. Ja piedāvājumā iekļautos dokumentus paraksta pretendenta pilnvarota persona, piedāvājumam pievieno pretendenta pārstāvja ar paraksta tiesībām izdotu pilnvaru (oriģinālu vai kopiju) attiecīgajai personai pārstāvēt pretendenta intereses.
      3. Lai ārvalstīs reģistrēts pretendents apliecinātu reģistrācijas faktu, pretendentam jāiesniedz attiecīgās valsts attiecīgā reģistra izdots dokuments, kas šo faktu apliecina (ja reģistrāciju un reģistrācijas dokumenta izsniegšanu paredz attiecīgās valsts normatīvo aktu regulējums).
      4. Par Latvijā reģistrēta pretendenta reģistrācijas faktu iepirkuma komisija pārliecināsies publiski pieejamajās datu bāzēs.
      5. Atklāta konkursa nolikuma 4.2.punktā izvirzīto prasību apliecināšanai pretendents iesniedz pretendenta pieredzes aprakstu (2.pielikuma veidne).
      6. Atklāta konkursa nolikuma 4.3.punktā izvirzītās prasības apliecināšanai pretendents iesniedz Pakalpojuma sniegšanā iesaistītā personāla parakstītus pieredzes apliecinājuma veidnes(atbilstoši nolikuma 3.pielikuma veidnei).
      7. Pretendents iesniedz aizpildītu atklāta konkursa nolikuma 4.pielikumu „Informācija par līguma izpildi”.
      8. Atklāta konkursa nolikuma 4.4.punktā izvirzītās prasības apliecināšanai pretendents iesniedz pretendenta parakstītu izziņu par gada finanšu apgrozījumu pēdējos 3 (trīs) finanšu gados, norādot apgrozījumu katrā attiecīgajā finanšu gadā. Pretendents, kas dibināts vēlāk, informāciju iesniedz par nostrādāto periodu.
      9. Ja pretendents ir piegādātāju apvienība un piedāvājumā iekļautos dokumentus paraksta piegādātāju apvienības dalībnieka pilnvarota persona, piedāvājumam pievieno piegādātāju apvienības dalībnieka pārstāvja ar paraksta tiesībām izdotu pilnvaru (oriģinālu vai apliecinātu kopiju) attiecīgajai personai pārstāvēt piegādātāju apvienības dalībnieka intereses.
      10. Ja piedāvājumu atklātam konkursam iesniedz piegādātāju apvienība, piedāvājumam pievieno visu piegādātāju apvienības dalībnieku parakstītu apliecinājumu par piegādātāju apvienības dalībnieku atbildības sadalījumu iepirkuma līguma izpildē un norāda personu, kura ir pilnvarota pārstāvēt piegādātāju apvienību iepirkumā (apliecinājuma paraugs atklāta konkursa nolikuma 5.pielikuma veidne).
      11. Pretendents, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām, saskaņā ar Publisko iepirkumu likuma 49.pantu kā sākotnējo pierādījumu drīkst iesniegt Eiropas vienoto iepirkumu procedūras dokumentu.
      12. Ja pretendents izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par katru tā norādīto apakšuzņēmēju, kura sniedzamo pakalpojumu vērtība ir vismaz 10 procenti no pakalpojumu līguma vērtības. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku.
      13. Pretendents var pasūtītājam iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza.
      14. Eiropas vienotā iepirkuma procedūras dokumenta veidlapas paraugus nosaka Eiropas Komisijas 2016.gada 5.janvāra [Īstenošanas regula Nr.2016/7](http://eur-lex.europa.eu/legal-content/LV/TXT/PDF/?uri=CELEX:32016R0007&from=LV), ar ko nosaka standarta veidlapu Eiropas vienotajam iepirkuma procedūras dokumentam*(*regulas 2.pielikums), kā arī *word* dokumenta formātā tā pieejama [Iepirkumu uzraudzības biroja tīmekļa vietnē](http://iub.gov.lv/lv/node/587) (<https://www.iub.gov.lv/lv/node/587>) un<https://ec.europa.eu/tools/espd/filter?lang=lv>.
      15. Ja pretendents iesniedz Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai iepirkuma dokumentos noteiktajām pretendentu atlases prasībām, iepirkuma komisijai jebkurā iepirkuma procedūras stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību paziņojumā par līgumu vai iepirkuma procedūras dokumentos noteiktajām pretendentu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs.
      16. Ja pretendents, kuram atklātā konkursā būtu piešķiramas iepirkuma līguma slēgšanas tiesības, ir iesniedzis Eiropas vienoto iepirkuma procedūras dokumentu kā sākotnējo pierādījumu atbilstībai pretendentu atlases prasībām, kas noteiktas paziņojumā par līgumu vai iepirkuma procedūras dokumentos, iepirkuma komisija pirms lēmuma pieņemšanas par iepirkuma līguma slēgšanas tiesību piešķiršanu pieprasa iesniegt dokumentus, kas apliecina pretendenta atbilstību pretendentu atlases prasībām.
      17. Ja pretendents vai personālsabiedrības biedrs, ja pretendents ir personālsabiedrība, atbilst PIL 42.panta pirmās daļas 1., 3., 4., 5., 6. vai 7.punktā minētajam izslēgšanas gadījumam, pretendentam tas jānorāda piedāvājumā un, ja pretendents tiks atzīts par tādu, kuram būtu piešķiramas līguma slēgšanas tiesības, tam būs jāiesniedz skaidrojums un pierādījumi par nodarītā kaitējuma atlīdzināšanu vai noslēgtu vienošanos par nodarītā kaitējuma atlīdzināšanu, sadarbošanos ar izmeklēšanas iestādēm un veiktajiem tehniskajiem, organizatoriskajiem vai personālvadības pasākumiem, lai pierādītu savu uzticamību un novērstu tādu pašu un līdzīgu gadījumu atkārtošanos nākotnē.
   2. **Pretendentu izslēgšanas noteikumi:**
      1. Pretendents tiek izslēgts no dalības atklātā konkursā gadījumos, ja attiecībā uz to ir iestājies kāds no PIL 42.panta pirmajā daļā noteiktajiem izslēgšanas gadījumiem, izņemot gadījumus, kad ir iestājušies PIL 42.panta trešajā daļā paredzētie noilgumu termiņi.
      2. PIL 42.panta pirmajā daļā noteiktie pretendentu izslēgšanas nosacījumi tiks pārbaudīti PIL 42.pantā noteiktajā kārtībā.
      3. Ja pretendents neiesniedz atklāta konkursa nolikuma 5.1.17.punktā noteikto skaidrojumu un pierādījumus, pasūtītājs izslēdz pretendentu no dalības atklātā konkursā kā atbilstošu Publisko iepirkumu likuma [42. panta](https://likumi.lv/ta/id/287760-publisko-iepirkumu-likums#p42) pirmās daļas 1., 3., 4., 5., 6. vai 7. punktā minētajam izslēgšanas gadījumam.
   3. **Tehniskais piedāvājums:**
      1. Pretendents sagatavo un iesniedz Tehnisko piedāvājumu pakalpojuma sniegšanas aprakstu saskaņā ar atklāta konkursa nolikuma 6.pielikumā „Tehniskā specifikācija” noteiktajiem uzdevumiem un to izpildes nosacījumiem:
         1. Tehniskajā piedāvājumā obligāti iekļaujama šāda minimālā informācija:
            1. Kampaņas stratēģijas apraksts (tai skaitā kampaņas stratēģijas un taktikas konceptuālais pamatojums, kampaņas izaicinājumu un mērķu sasniegšanas pamatojums, vizuālā noformējuma apraksts vai vizualizācija);
            2. Kampaņas taktika:

Sabiedrisko attiecību apraksts;

Sociālo mediju komunikācijas aktivitāšu apraksts;

Digitālās komunikācijas aktivitāšu apraksts;

Tradicionālās reklāmas risinājumu apraksts;

Informatīvo materiālu apraksts.

* + - * 1. Provizoriskais kampaņas aktivitāšu laika plāns.
      1. Ja kāda no atklāta konkursa nolikuma 5.3.1.1.punktā minētajām darba uzdevuma sadaļām netiks iekļauta pretendenta piedāvājumā, piedāvājums tiks noraidīts kā nolikuma tehniskās specifikācijas prasībām neatbilstošs un tālāk netiks vērtēts.
    1. Ja kāds no atklāta konkursa nolikuma 5.3.1.punktā minētajiem dokumentiem netiks iekļauts pretendenta piedāvājumā, piedāvājums tiks noraidīts kā nolikuma tehniskās specifikācijas prasībām neatbilstošs un tālāk netiks vērtēts.
  1. **Finanšu piedāvājums:**
     1. Pretendents sagatavo un iesniedz parakstītu Finanšu piedāvājumu saskaņā ar atklāta konkursa nolikuma 7.pielikumā esošo veidni “Finanšu piedāvājums”.
     2. Finanšu piedāvājumā norādītajā cenā tiek ietverti visi nodokļi (izņemot PVN) un nodevas, tajā skaitā fiziskām personām izmaksājamā atlīdzība, kas ietver iedzīvotāju ienākuma nodokli, darba devēja valsts sociālās apdrošināšanas obligātās iemaksas un darba ņēmēja valsts sociālās apdrošināšanas obligātās iemaksas, kā arī visas ar līguma izpildi saistītās izmaksas.
     3. Piedāvātā cena tiek norādīta *euro* bez PVN.
     4. Piedāvātā cena tiek norādīta ar precizitāti 2 (divas) zīmes aiz komata.

# **PIEDĀVĀJUMU VĒRTĒŠANA UN PIEDĀVĀJUMA IZVĒLES KRITĒRIJI**

* 1. Iepirkuma komisija piedāvājumus izvērtē un atklātā konkursa uzvarētāju nosaka slēgtās iepirkuma komisijas sēdēs.
  2. Iepirkuma komisija pārbauda piedāvājumu noformējuma atbilstību atklāta konkursa nolikuma 3.punkta prasībām. Ja piedāvājums nav noformēts atbilstoši atklāta konkursa nolikuma prasībām, iepirkuma komisijai ir tiesības neizskatīt pretendenta iesniegto piedāvājumu un noraidīt to kā neatbilstošu. Pieņemot lēmumu par piedāvājuma noraidīšanu, iepirkuma komisija ievēro samērīguma principu.
  3. Pēc piedāvājumu noformējuma pārbaudes iepirkuma komisija veic to pretendentu atlasi, kas iesnieguši noformējuma prasībām atbilstošus piedāvājumus.
  4. Iepirkuma komisija veic pretendentu atlasi, pārbaudot pretendenta atbilstību atklāta konkursa nolikuma 4.punktā noteiktajām kvalifikācijas prasībām.
  5. Ja iepirkuma komisija konstatē, ka piedāvājumā ietvertā pretendenta iesniegtā informācija vai dokuments ir neskaidrs vai nepilnīgs, iepirkuma komisija pieprasa, lai pretendents vai kompetenta institūcija izskaidro vai papildina minēto informāciju vai dokumentu vai iesniedz trūkstošo dokumentu, nodrošinot vienlīdzīgu attieksmi pret visiem pretendentiem. Termiņu nepieciešamās informācijas vai dokumenta iesniegšanai iepirkuma komisija nosaka samērīgi ar laiku, kas nepieciešams attiecīgās informācijas vai dokumenta sagatavošanai un iesniegšanai. Ja iepirkuma komisija saskaņā ar šajā punktā minēto kārtību ir pieprasījusi izskaidrot vai papildināt piedāvājumā ietverto pretendenta iesniegto informāciju, bet pretendents to nav izdarījis atbilstoši iepirkuma komisijas noteiktajām prasībām, pasūtītājs piedāvājumu vērtē pēc tā rīcībā esošās informācijas.
  6. Pretendenta piedāvājums tiek noraidīts, ja iepirkuma komisija konstatē, ka:
     1. pretendents neatbilst kādai no atklāta konkursa nolikuma 4.punktā izvirzītajām pretendentu atlases prasībām;
     2. pretendents ir sniedzis nepatiesu informāciju savas kvalifikācijas novērtēšanai vai vispār nav sniedzis pieprasīto informāciju un šai informācijai ir būtiska nozīme kvalifikācijas apliecināšanai;
     3. pretendents nav iesniedzis kādu no atklāta konkursa nolikumā prasītajiem dokumentiem vai dokuments nesatur atklāta konkursa nolikumā prasīto informāciju.
  7. Iepirkuma komisija nenoraida piedāvājumu, ja trūkstošo informāciju (papilddokumentus, papildinformāciju) iespējams iegūt PIL 41.pantā noteiktajā kārtībā.
  8. Ja pretendents atbilst atklāta konkursa nolikumā izvirzītajām atlases prasībām, iepirkuma komisija vērtē pretendenta iesniegto Tehnisko piedāvājumu.
  9. Iepirkuma komisija pārbauda, vai pretendenta iesniegtais Tehniskais piedāvājums atbilst atklāta konkursa nolikuma 5.3.punktā un atklāta konkursa nolikuma 6.pielikuma “Tehniskā specifikācija” izvirzītajām prasībām.
  10. Pretendenta piedāvājums tiek atzīts par neatbilstošu un tiek noraidīts, ja iepirkuma komisija konstatē, ka pretendenta iesniegtais Tehniskais piedāvājums neatbilst atklāta konkursa nolikumā vai Tehniskajā specifikācijā noteiktajām prasībām.
  11. Piedāvājumu vērtēšanas gaitā iepirkuma komisijai ir tiesības pieprasīt, lai tiek izskaidrota tehniskajā un finanšu piedāvājumā iekļautā informācija. Ja iepirkuma komisija ir pieprasījusi izskaidrot piedāvājumā ietverto tehniskajā un/vai finanšu piedāvājumā iesniegto informāciju, bet pretendents to nav izdarījis atbilstoši iepirkuma komisijas noteiktajām prasībām, pasūtītājs tehnisko un/vai finanšu piedāvājumu vērtē pēc tā rīcībā esošās informācijas.
  12. Ja pretendenta iesniegtais Tehniskais piedāvājums atbilst atklāta konkursa nolikumā un Tehniskajā specifikācijā izvirzītajām prasībām, iepirkuma komisija vērtē pretendenta iesniegto Finanšu piedāvājumu.
  13. Finanšu piedāvājuma vērtēšanas laikā iepirkuma komisija pārbauda, vai piedāvājumā nav aritmētisko kļūdu. Ja iepirkuma komisija konstatē šādas kļūdas, tā šīs kļūdas izlabo. Par kļūdu labojumu un laboto piedāvājuma summu iepirkuma komisija paziņo pretendentam, kura pieļautās kļūdas labotas. Vērtējot finanšu piedāvājumu, iepirkuma komisija ņem vērā veiktos labojumus.
  14. Par pretendentu, kuram būtu piešķiramas iepirkuma līguma slēgšanas tiesības, iepirkuma komisija atzīs to pretendentu, kurš būs atbilstošs visām atklāta konkursa nolikumā izvirzītajām atlases prasībām un kura iesniegtais piedāvājums būs saimnieciski visizdevīgākais.
  15. Iepirkuma komisija nosaka saimnieciski visizdevīgāko piedāvājumu atbilstoši šādiem piedāvājumu vērtēšanas kritērijiem:

|  |  |  |
| --- | --- | --- |
| **Nr.** | **Vērtēšanas kritērijs/**  **apakškritērijs** | **Maksimālais punktu skaits** |
| **K1** | **Pretendenta piedāvātā cena (finanšu piedāvājums)** | **20** |
| **K2** | **Piedāvājuma kvalitāte[[7]](#footnote-7) (tehniskais piedāvājums)** | **80** |
| K2.1. | Kampaņas stratēģija | 20 |
| K2.2. | Kampaņas taktika | 60 |
| K2.2.1 | *Sabiedriskās attiecības* | 10 |
| K2.2.2. | *Sociālo mediju komunikācija* | 10 |
| K2.2.3. | *Digitālā komunikācija* | 10 |
| K2.2.4. | *Tradicionālā reklāma* | 20 |
| K2.2.5. | *Informatīvie materiāli* | 10 |
|  | KOPĀ: | **100** |

* + 1. Kritērijā K1„Pretendenta piedāvātā cena (finanšu piedāvājums)” piedāvājumam ar viszemāko cenu tiks piešķirts maksimālais punktu skaits (20), bet pārējiem piedāvājumiem punkti tiks aprēķināti proporcionāli attiecībā pret piedāvājumu ar viszemāko cenu saskaņā ar šādu algoritmu:
       - * K1 = (A/B) x 20, kur
         * K1 – kritērijā “Pretendenta piedāvātā cena (finanšu piedāvājums)” iegūtais punktu skaits;
         * A - Zemākā piedāvātā cena Finanšu piedāvājuma pozīcijā “Pieaugušo izglītības projekta integrētās komunikācijas kampaņas izstrāde un īstenošana” – cena EUR bez PVN;
         * B - Vērtējamā pretendenta piedāvātā cena Finanšu piedāvājuma pozīcijā “Integrētās komunikācijas kampaņas izstrāde un īstenošana” EUR bez PVN;
         * 20 - nolikumā noteiktais maksimālais punktu skaits kritērijā “Pretendenta piedāvātā cena (finanšu piedāvājums)”;
         * Kritērijā K2„Pretendenta piedāvājuma kvalitāte (tehniskais piedāvājums)” atklāta konkursa nolikuma prasībām atbilstošajiem piedāvājumiem tiks piešķirti punkti saskaņā ar nolikuma 8.pielikumā norādīto vērtēšanas metodiku.
    2. Katrs iepirkuma komisijas loceklis individuāli izvērtē piedāvājumu atbilstoši saimnieciski visizdevīgākā piedāvājuma vērtēšanas kritērijiem.
    3. Kritērijā K1 “Pretendenta piedāvātā cena (finanšu piedāvājums)”iegūtais punktu skaits tiek noapaļots līdz divām zīmēm aiz komata. Veicot punktu noapaļošanu tiek ņemts vērā trešais skaitlis aiz komata – attiecīgi, ja tā vērtība ir no 5 – 9, otrais skaitlis aiz komata tiek noapaļots uz augšu.
    4. Kopvērtējums katram piedāvājumam tiks iegūts kā vidējais aritmētiskais, apkopojot iepirkuma komisijas locekļu individuālos piedāvājumu vērtējumus, kuros saskaitīti kritērijā K1 “Pretendenta piedāvātā cena (finanšu piedāvājums)” un kritērijā K2 “Piedāvājuma kvalitāte (tehniskais piedāvājums)” iegūtie punkti katrā kritērijā/apakškritērijā.
    5. Par saimnieciski visizdevīgāko piedāvājumu tiks atzīts piedāvājums, kurš ieguvis visaugstāko punktu kopvērtējumu.
    6. Gadījumā, ja pēc piedāvājumu izvērtēšanas tiks atzīts, ka divu vai vairāku piedāvājumu novērtējums ir vienāds, iepirkuma komisija izvēloties pretendentu, kuram būtu piešķiramas līguma slēgšanas tiesības, dod priekšroku tam pretendentam, kurš kritērijā K2 “Piedāvājuma kvalitāte (tehniskais piedāvājums)” ieguvis lielāku punktu skaitu.
    7. Pirms lēmuma pieņemšanas par līguma slēgšanas tiesību piešķiršanu, iepirkuma komisija attiecībā uz katru Pretendentu, kuram būtu piešķiramas līguma slēgšanas tiesības, veic 5.2.punktā minēto pārbaudi.
  1. Pirms lēmuma pieņemšanas par līguma slēgšanas tiesību piešķiršanu, iepirkuma komisija attiecībā uz katru Pretendentu, kuram būtu piešķiramas līguma slēgšanas tiesības, veic 5.2.punktā minēto pārbaudi.

1. **Lēmuma pieņemšana UN paziņošana** 
   1. Ja, veicot atklāta konkursa nolikuma 5.2.punktā minēto pārbaudi, iepirkuma komisija pārliecinās, ka uz pretendentu, kuram būtu piešķiramas iepirkuma līguma slēgšanas tiesības nav attiecināmi PIL 42.panta pirmajā daļā noteiktie pretendentu izslēgšanas gadījumi, pretendentam tiek piešķirtas līguma slēgšanas tiesības.
   2. Ja, veicot atklāta konkursa nolikuma 5.2.punktā minēto pārbaudi, iepirkuma komisija pārliecinās, ka uz pretendentu, kuram būtu piešķiramas līguma slēgšanas tiesības ir attiecināms kāds no PIL 42.panta pirmajā daļā noteiktajiem pretendentu izslēgšanas gadījumiem, attiecīgais pretendents tiek izslēgts no turpmākas dalības iepirkumā, un par pretendentu, kuram būtu piešķiramas līguma slēgšanas tiesības, atbilstoši atklātā konkursa nolikuma 6.15.punktāizvirzītajam piedāvājumu izvēles kritērijam tiek atzīts pretendents, kura piedāvājums ieguvis nākamo augstāko punktu kopvērtējumu (nākamais saimnieciski izdevīgākais piedāvājums).
   3. Par iepirkuma komisijas pieņemto lēmumu visi pretendenti tiek informēti vienlaikus 3 (trīs) darba dienu laikā pēc lēmuma pieņemšanas.
   4. Ja atklātā konkursā piedāvājumu ir iesniedzis tikai 1 (viens) Pretendents, iepirkuma komisija sagatavo un pasūtītājs ietver iepirkuma procedūras ziņojumā pamatojumu tam, ka izvirzītās pretendentu atlases prasības ir objektīvas un samērīgas. Ja komisija nevar pamatot, ka izvirzītās pretendentu atlases prasības ir objektīvas un samērīgas, tā pieņem lēmumu pārtraukt iepirkuma procedūru.
   5. Ja iepirkuma procedūra ir izbeigta vai pārtraukta, iepirkuma komisija 3 (triju) darbdienu laikā vienlaikus informē visus pretendentus par visiem iemesliem, kuru dēļ iepirkuma procedūra ir izbeigta vai pārtraukta, un informē par termiņu, kādā Pretendents, ievērojot Publisko iepirkumu likuma 68.panta otrās daļas 1. vai 2.punktā noteikto termiņu, var iesniegt Iepirkumu uzraudzības birojam iesniegumu par iepirkuma procedūras pārkāpumiem.
   6. Ja pretendents, kuram piešķirtas iepirkuma līguma slēgšanas tiesības, atsakās slēgt iepirkuma līgumu ar pasūtītāju, iepirkuma komisija ir tiesīga pieņemt lēmumu iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, vai pārtraukt iepirkuma procedūru, neizvēloties nevienu piedāvājumu. Ja pieņemts lēmums iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, bet tas atsakās slēgt iepirkuma līgumu, iepirkuma komisija pieņem lēmumu pārtraukt iepirkuma procedūru, neizvēloties nevienu piedāvājumu.Pirms lēmuma pieņemšanas par iepirkuma līguma slēgšanas tiesību piešķiršanu nākamajam pretendentam, kurš piedāvājis saimnieciski visizdevīgāko piedāvājumu, iepirkuma komisija izvērtē, vai tas nav uzskatāms par vienu tirgus dalībnieku kopā ar sākotnēji izraudzīto pretendentu, kurš atteicās slēgt iepirkuma līgumu ar pasūtītāju. Ja nepieciešams, iepirkuma komisija ir tiesīga pieprasīt no nākamā pretendenta apliecinājumu un, ja nepieciešams, pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto pretendentu. Ja nākamais pretendents ir uzskatāms par vienu tirgus dalībnieku kopā ar sākotnēji izraudzīto pretendentu, iepirkuma komisija pieņem lēmumu pārtraukt iepirkuma procedūru, neizvēloties nevienu piedāvājumu.
2. **LĪGUMA SLĒGŠANA**
   1. Ar izraudzīto Pretendentu tiks slēgts līgums PIL 60. pantā noteiktajā kārtībā saskaņā ar nolikuma noteikumiem un nolikumam pievienoto iepirkuma līguma projektu un ievērojot pretendenta piedāvājumu. Līguma nosacījumi, var tikt precizēti tiktāl, lai tie nebūtu pretrunā līguma projekta nosacījumiem.
   2. Iesniedzot piedāvājumu, pretendents pilnībā akceptē iepirkuma līguma projektu. Pretendenta iebildumi par nolikumam pievienotā līguma projekta nosacījumiem jāizsaka piedāvājumu sagatavošanas laikā PIL noteiktajā kārtībā. Slēdzot līgumu, iebildumi par līguma projekta nosacījumiem netiek pieņemti.
   3. Pretendents nodrošina piedāvātās līgumcenas nemainīgumu pakalpojumam visā iepirkuma līguma izpildes laikā. Iespējamā inflācija, tirgus apstākļu maiņa vai jebkuri citi apstākļi nevar būt par pamatu cenu paaugstināšanai, un šo procesu radītās sekas pretendentam ir jānoprognozē un jāaprēķina, sastādot finanšu piedāvājumu.
   4. Ja par iepirkuma procedūras uzvarētāju tiks atzīta personu apvienība, tai līdz līguma noslēgšanai ir jāreģistrējas Latvijas Republikas Uzņēmumu reģistrā vai attiecīgās ārvalsts reģistrā, atbilstoši attiecīgās ārvalsts normatīvo aktu regulējumam, vai jānoslēdz sabiedrības līgums Civillikuma 2241. – 2280.pantā noteiktajā kārtībā.
   5. Izraudzītajam pretendentam līgums stājas spēkā pēc abpusējas parakstīšanas.

1. **CITI NOTEIKUMI**
   1. Atklāta konkursa nolikumam pievienoti šādi pielikumi:
      1. 1.pielikums – Pieteikums dalībai atklātā konkursā;
      2. 2.pielikums – Pretendenta pieredzes apliecinājuma tabula;
      3. 3.pielikums – Pretendenta līguma izpildē piesaistītā personāla pieredzes apliecinājums (CV veidnes);
      4. 4.pielikums – Informācija par līguma izpildi;
      5. 5.pielikums –Apliecinājums par piegādātāju apvienības dalībnieku atbildības sadalījumu iepirkuma līguma izpildē;
      6. 6.pielikums – Tehniskā specifikācija;
      7. 7.pielikums – Finanšu piedāvājums;
      8. 8.pielikums – Tehniskā piedāvājuma vērtēšanas metodoloģija;
      9. 9.pielikums - Līguma projekts.

1. Ar pabeigtu kampaņu šī punkta un turpmāko nolikuma punktu izpratnē tiek saprasta kampaņa, kura ir pilnībā realizēta, un tās gala izpildes termiņš ir iepriekšējo 3 (trīs) gadu laikā (t.i., 2015., 2016., 2017. un 2018.gadā līdz piedāvājumu iesniegšanas termiņa beigām). Pretendents ir tiesīgs balstīties arī uz tādu komunikācijas kampaņas realizāciju, kura ir uzsākta pirms iepirkuma nolikuma 4.2. un 4.3.punktos minētā perioda, taču komunikācijas kampaņas realizācija pabeigta (tās izpildes termiņš) iepriekšējo trīs gadu laikā (2015., 2016., 2017. un 2018.gadā līdz piedāvājumu iesniegšanas termiņa beigām). [↑](#footnote-ref-1)
2. Skatīt zemsvītras atsauci Nr.1. [↑](#footnote-ref-2)
3. Skatīt zemsvītras atsauci Nr.1. [↑](#footnote-ref-3)
4. Skatīt zemsvītras atsauci Nr.1. [↑](#footnote-ref-4)
5. Tiek ņemti vērā pēdējo 3 (trīs) līdz piedāvājuma iesniegšanas brīdim apstiprināto gada pārskatu dati (saskaņā ar likumu “Par grāmatvedību”). [↑](#footnote-ref-5)
6. 6Saskaņā ar Publisko iepirkumu likuma 63.panta trešo daļu apakšuzņēmēja sniedzamo pakalpojumu kopējo vērtību nosaka, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu sniedzamo pakalpojumu vērtību. Šā panta izpratnē par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā [↑](#footnote-ref-6)
7. Piedāvājuma kvalitātes vērtēšanas kritēriju atšifrējums atspoguļots atklāta konkursa nolikuma 8.pielikumā. [↑](#footnote-ref-7)